รัฐบาลไทย-ข่าวทำเนียบรัฐบาล-กระทรวงมหาดไทย ประกาศผลการคัดเลือกนายอำเภอ และปลัดอำเภอผู้มีผลงานดีเด่น เป็นที่ประจักษ์ ประจำปี พ.ศ. 2562
วันพฤหัสบดีที่ 3 ตุลาคม 2562
กระทรวงมหาดไทย ประกาศผลการคัดเลือกนายอําเภอ และปลัดอําเภอผู้มีผลงานดีเด่น เป็นที่ประจักษ์ ประจําปี พ.ศ. 2562
กระทรวงมหาดไทย ประกาศผลการคัดเลือกนายอําเภอ และปลัดอําเภอผู้มีผลงานดีเด่น เป็นที่ประจักษ์ ประจําปี พ.ศ. 2562 เชิดชูข้าราชการผู้มีความรู้ความสามารถ มีคุณธรรมจริยธรรม เป็นที่ยอมรับในพื้นที่
วันที่ 3 ตุลาคม 2562 ที่กระทรวงมหาดไทย นายธนาคม จงจิระ อธิบดีกรมการปกครอง เปิดเผยว่า พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ลงนามในประกาศผลการดําเนินการสรรหาและคัดเลือกนายอําเภอที่มีผลงานดีเด่นเป็นนายอําเภอแหวนเพชร ตามโครงการนายอําเภอแหวนเพชร และโครงการปลัดอําเภอแหวนทองคํา ประจําปี พ.ศ.2562 เพื่อเป็นขวัญกําลังใจให้กับข้าราชการในตําแหน่งนายอําเภอ และปลัดอําเภอ ผู้ปฏิบัติงานในพื้นที่ โดยพิจารณาคัดเลือกจากข้าราชการผู้มีความรู้ความสามารถ มีคุณธรรมจริยธรรม และผลงานดีเด่นเป็นที่ประจักษ์ และได้รับการยอมรับจากประชาชน โดยมีผู้ได้รับรางวัล ดังต่อไปนี้
นายอําเภอแหวนเพชร (รางวัลชนะเลิศ) จํานวน 5 รางวัล แบ่งเป็น พื้นที่ปกติ จํานวน 4 รางวัล ได้แก่
1) นายทัศนัย สุธาพจน์ นายอําเภอเชียงของ จังหวัดเชียงราย 2) นายสุรพันธ์ ศิลปสุวรรณ นายอําเภอปากช่อง จังหวัดนครราชสีมา 3) นายไพรัตน์ เพชรยวน นายอําเภอบางปะอิน จังหวัดพระนครศรีอยุธยา และ 4) นายศิวะ ธมิกานนท์ นายอําเภออมก๋อย จังหวัดเชียงใหม่ นายอําเภอแหวนเพชรในพื้นที่ 3 จังหวัดชายแดนภาคใต้ ซึ่งคัดเลือกจากจังหวัดปัตตานี จังหวัดยะลา และจังหวัดนราธิวาส จํานวน 1 ราย คือ นายเศวต เพชรนุ้ย นายอําเภอโคกโพธิ์ จังหวัดปัตตานี
นายอําเภอแหวนเพชร (รางวัลชมเชย) 5 รางวัล แบ่งเป็น พื้นที่ปกติ จํานวน 4 รางวัล ได้แก่ 1) นายประยูร อรัญรุท นายอําเภอวังสะพุง จังหวัดเลย 2) นายศรัทธา ทองคํา นายอําเภอเมืองกระบี่ จังหวัดกระบี่ 3) นายกองโทอดุลย์ ชูทอง นายอําเภอถลาง จังหวัดภูเก็ต และ 4) นายวัลลภ ประวัติวงค์ นายอําเภอกบินทร์บุรี จังหวัดปราจีนบุรี
พื้นที่ 3 จังหวัดชายแดน ภาคใต้ 1 รางวัล คือ นายสังคม เกิดก่อ นายอําเภอระแงะ จังหวัดนราธิวาส
ปลัดอําเภอแหวนทองคํา (รางวัลชนะเลิศ) จํานวน 5 รางวัล แบ่งเป็น พื้นที่ปกติ จํานวน 4 รางวัล ได้แก่
1) นายสมพร อ่อนชาติ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอปะเหลียน จังหวัดตรัง
2) นายวิทวัส พงศ์กรเกียรติ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอบางปลาม้า จังหวัดสุพรรณบุรี 3) นายรัฐพงศ์ พลจันทร์ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอจตุรพักตรพิมาน จังหวัดร้อยเอ็ด และ 4) นายฤทธิเดช จรรยาพงษ์ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอเชียงของ จังหวัดเชียงราย พื้นที่จังหวัดชายแดนภาคใต้ จํานวน 1 รางวัล คือ นายพิสิษฐ์ มีบุญ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอเมืองปัตตานี จังหวัดปัตตานี
ปลัดอําเภอดีเด่น (รางวัลชมเชย) จํานวน 4 รางวัล แบ่งเป็น พื้นที่ปกติ จํานวน 3 รางวัล ได้แก่ 1) นายดนัย
สุขสกุล ปลัดอําเภอ (เจ้าพนักงานปกครองชํานาญการ) ที่ทําการปกครองอําเภออ่าวลึก จังหวัดกระบี่ 2) นายปัญญาชัย ฟูศรี ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอเสาไห้ จังหวัดสระบุรี 3) จ่าเอก สุรชัย ทุมวงษ์ ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอยางชุมน้อย จังหวัดศรีสะเกษ พื้นที่จังหวัดชายแดนภาคใต้ จํานวน 1 รางวัล คือ นายสมศักดิ์ ชูศรี ปลัดอําเภอ (เจ้าพนักงานปกครองชํานาญการ) ที่ทําการปกครองอําเภอจะนะ จังหวัดสงขลา
ทั้งนี้ การคัดสรรนายอําเภอและปลัดอําเภอ มาจากผลการดําเนินงานดีเด่นในระดับจังหวัด โดยมีหลักเกณฑ์เป็นผู้ปฏิบัติงานมีผลงานเป็นที่ประจักษ์ มีคุณธรรมจริยธรรม ปฏิบัติงานโดยมุ่งผลสัมฤทธิ์ และได้รับการยอมรับจากทั้งส่วนราชการและประชาชนโดยทั่วไปอย่างต่อเนื่อง เพื่อเป็นขวัญกําลังใจผู้ปฏิบัติหน้าที่ เพื่อให้ได้ข้าราชการที่มีความรู้ ความสามารถ ทุ่มเทกําลังกาย และเสียสละ “บําบัดทุกข์ บํารุงสุข” ให้กับพี่น้องประชาชนได้อย่างแท้จริง